 Mashaariicda Madaxweynuhu maanta furay ayaa waxa loo qabtay munaasibad lagu daah-furayey oo ka dhacday xarunta dugsida tababarka Kalkaaliyeyaasha caafimaadka, munaasibadaasi oo ay ka qayb galeen masuuliyiin tiro badan, ayaa waxa ka hadlay Maayarka Laas-caanood Mudane Cabdicasiis Xuseen Taarwale, waxaanu yidhi Madaxweyne waxaanu ku leenahay ku soo dhawoow degmada Laascaanood, waa nabad, waa barqaaqo, wax dhibaato ahi kama jiraan, aad iyo aad ayey xaaladu u wacan tahay, Madaxweyne waxaanu kaaga mahad-naqaynaa mudadii aad xilka haysay, waxa ay xukuumadda aad gadhawadeenka ka tahay ay ka hir-galisay, degmadan oo ah 13KM oo wado ah iyo buundo magaalada labadeeda daraf isku xidha, oo markii hore wakhtiga roobka dhibaato badan lagu qabay, wadooyinkaas mid ka mid ahna magaca Madaxweynaha ayaanu u bixin doonaa, guud ahaan gobolka Sool iyo magaalada Laas-caanood waxa ay xukuumaddu ka qabatay maaha wax la qarin karo. 